ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 1. februára 2006
									K materiálu č.1652/2006
									K bodu č.13

S T A N O V I S K O

k návrhu zákona o osobitnom kvalifikačnom predpoklade na zabezpečenie preneseného výkonu štátnej správy na úseku cestnej dopravy, pozemných komunikácií a vo veciach dráh - k novému zneniu
________________________________________________________________
                                                           I 

Návrh zákona o osobitnom kvalifikačnom predpoklade na zabezpečenie preneseného výkonu štátnej správy na úseku cestnej dopravy, pozemných komunikácií a vo veciach dráh predkladá minister dopravy, pôšt a telekomunikácií SR P. Prokopovič mimo Plánu legislatívnych úloh vlády SR na rok 2006. 

Cieľom predkladaného návrhu zákona je zabezpečiť kvalitné plnenie úloh štátnej správy na úseku cestnej dopravy, pozemných komunikácií a vo veciach dráh zamestnancami, ktorí  spĺňajú osobitný kvalifikačný predpoklad  a majú tomu  zodpovedajúce odborné vedomosti a praktické schopnosti.

Predkladateľ uvádza, že návrh bude mať zvýšené nároky na štátny rozpočet. Finančné prostriedky budú zabezpečené v kapitole Ministerstva dopravy, pôšt a telekomunikácií SR. 

Podľa predkladateľa  je návrh zákona v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. 

Materiál bol predmetom pripomienkového konania a predkladá sa na rokovanie vlády Slovenskej republiky bez rozporov.

II
Legislatívna rada vlády SR prerokovala predmetný návrh zákona 17. a 24. januára 2006 a odporučila na rokovanie vlády Slovenskej republiky predložiť nové znenie návrhu, v ktorom budú zapracované jej pripomienky a odporúčania.

                                                   III
	 
	Sekcia vládnej legislatívy Úradu vlády SR konštatuje, že v novom znení návrhu zákona sú zapracované všetky pripomienky a odporúčania legislatívnej rady  (21 pripomienok).  Odporúča  vláde  Slovenskej  republiky  návrh  zákona 
s ch v á l i ť   s touto pripomienkou:
	
V poznámke pod čiarou k odkazu č.1 slová „§ 63 a § 66“ je potrebné  nahradiť slovami  „§ 63 a 66“.

Bratislava 30.januára 2006
Vypracovali: J. Fischerová 
                     L.Dubravská

				         Štefan G r m a n
									generálny riaditeľ
   								    sekcie vládnej legislatívy